Ό,τι λόγια και να γράψω θα είναι λίγα για να περιγράψω την ΕΞΑΙΡΕΤΙΚΗ 4ήμερη διαμονή μας σε αυτό το ρετιρέ με την -πραγματικά- μαγευτική θέα!!! Άψογη και υποδειγματική η φιλοξενία του Dimos και της μητέρας του ( κατέχει επάξια τον τίτλο του Superhost)!!! Πάνω στο τραπέζι του σαλονιού μάς περίμενε ένα καλαίσθητο και άκρως πρακτικό βιβλίο καλωσορίσματος που μας έδινε όλες τις χρήσιμες συμβουλές για μια άνετη & ευχάριστη διαμονή στο χώρο και στην πόλη των Χανίων. Γνωρίζοντας σιγά-σιγά το νέο μας "σπιτάκι", διαπιστώναμε σε κάθε σημείο και σε κάθε γωνιά ότι ο ιδιοκτήτης είχε τα πάντα στην εντέλεια, ώστε να αισθανθούμε -όντως- από την πρώτη στιγμή της επίσκεψής μας σαν να είμαστε στο σπίτι μας!!! Από τους πιο καθαρούς και καλόγουστους χώρους που έχουμε διαμείνει ever!!! Η θέα της πανέμορφης γραφικής πόλης από το τεράστιο μπαλκόνι κυριολεκτικά σε καθηλώνει, μέρα-νύχτα... Θα μέναμε άνετα για πολύν καιρό, αν μπορούσαμε. Ανυπομονούμε να μας δοθεί η ευκαιρία να ξαναμείνουμε στο συγκεκριμένο χώρο κάποια στιγμή στο μέλλον... Ήταν η ομορφότερη έκπληξη και θα είναι μια από τις ωραιότερες αναμνήσεις αυτής της παρθενικής μας επίσκεψης στο νησί της Κρήτης!!! Ευχαριστούμε πολύ, Dimos!!!